internet vaartha 124 Views
భారత్‌ ఆర్థికవృద్ధిపై ప్రపంచ బ్యాంకు
న్యూఢిల్లీ : ఆర్థికవృద్ది లక్ష్యాలను సాధించేందుకు వీలుగా ప్రస్తుతం స్తంభించిన ప్రాజెక్టులను పునరుద్ధరించాలని భారత్‌కు ప్రపంచ బ్యాంకు సూచించింది. 7.6శాతం వృద్ధిని రాబట్టుకోవాలంటే ప్రాజెక్టుల్లో కదలిక రావాల్సిందేనని అంతర్జాతీయ సంస్థ పేర్కొంది. భారత్‌ ఆర్థికవృద్ధి2015-16 కంటే శరవేగంగా ముందుకు కదులుతోందని, అయితే స్తంభించిన ప్రాజెక్టుల్లో మరింత కదలికరావాల్సి ఉందన్నారు. వ్యవసాయరంగ పరంగా చూస్తే వరుసగా రెండుసార్లు కరువు సంవత్సరాలను భారత్‌ చవి చూసింది. గ్రామీణ కుటుంబాల్లో వినియోగ సామర్ధ్యం పెరగాల్సి ఉంది. ప్రవే టు పెట్టుబడులు, ఎగుమతులు కూడా అనుకున్న స్థాయికి పెరగలేదని ప్రపంచ బ్యాంకు అభిప్రాయపడింది. భారత్‌ అభివృద్ధి నివేదికలో బ్యాంకు పలు అంశాలను విశ్లేషించింది. 2016-17లో కూడా 7.6శాతం వృద్ధిని సాధించడం భారత్‌కు సవాల్‌ వంటిదేనని, భారత్‌ ఆర్థికవ్యవస్థ పెరగాలంటే ముందు స్తంభించిన విభాగాల్లో కదలిక తీసుకురావాల్సి ఉందని వివరించింది. వ్యవ సాయ వృద్ధి, గ్రామీణ డిమాండ్‌, వాణిజ్యవృద్ధి, పెట్టుబడుల్లో వృద్ధి, ప్రైవేటు పెట్టుబడులకు ప్రోత్సాహం వంటివి పెరగాల్సి ఉంది. ఇక పట్టణ ప్రాంత కుటుంబాల్లో డిమాండ్‌ పెరగాలని, ప్రభుత్వ పెట్టుబడులు కూడా మరింత పెరగాల్సి ఉందని ప్రపంచబ్యాంకు వివరించింది. 2016-17 సంవత్సరానికి 7.6శాతంగా ఉంటుందని 2017-18లో 7.7శాతంగాను, 2018-19లో 7.8 శాతంగా ఉంటుందని అంచనా వేసింది. ప్రపంచ బ్యాంకు భారత్‌ డైరెక్టర్‌ ఒన్నోరూహల్‌ మాట్లాడుతూ సమీపభవిష్యత్తులో భారత్‌ ఆర్థికవృద్ధి పెరుగుద లకు మంచి అవకాశాలున్నాయని వివరించారు. దీర్ఘకాలిక ఆర్థిక వృద్ధికి పెట్టు బడులే కీలకమని, ఇటీవల ఆమోదించిన దివాళా నియమావళి బిల్లుకు సంస్క రణలు ఈదిశగానే సానుకూలం అవుతాయని ఓన్నోరూహుల్‌ వివరించారు. సమీప, మధ్యకాలికంగా బ్యాంకింగ్‌ రంగంలో ప్రైవేటు పెట్టుబడులకు ఊతం ఇస్తుందని అభిప్రాయంవ్యక్తంచేసారు. ప్రభుత్వ విధివిధానాల సవాళ్లు, చట్టపర మైన ఆంక్షలు, అదనపు గ్లోబల్‌సామర్ధ్యం వంటి చిక్కులు కొన్ని ఉన్నాయని, కార్పొరేట్‌లకు రుణపరపతి స్తంభన ఒకసమస్య అవుతోందని వివరించారు. కేంద్రం వ్యయనియంత్రణను వికేంద్రీకరించిన తర్వాత రాష్ట్రాలు 57శాతం ఖర్చు చేసుకునే అవకాశంఉందని, ఈవిధానంవల్ల రాష్ట్రాలఖర్చువాటా జిడిపిలో 16శాతా నికి చేరుతుందని అంచనావేసారు. విద్య, ఆరోగ్యం వ్యయాలు ఈ ఏడాది అన్ని రాష్ట్రాల్లోను పెరిగాయని ప్రపంచ బ్యాంకు వెల్లడించింది. విద్య, ఆరోగ్యఖర్చులు చూస్తే మొత్తం 13 రాష్ట్రాల్లో భారీగా పెరిగినట్లు ప్రపంచ బ్యాంకు వివరించింది.